**הנכם מוזמנים להשקה חגיגית:**

***גַּג*** כתב־עת לספרות - ביטאון איגוד הסופרים הכללי בישראל

**פנים חדשות בספרות החרדית בישראל**

עורך: חיים נגיד | עורכת אורחת: מרלין וניג

**יום חמישי ה- 1.8.2013 בשעה 19:00 במרכז פליציה בלומנטל, ביאליק 26, ת"א**

במרכזו של הגיליון החדש עומדת חטיבת הספרות החרדית – שירים, סיפורים, מסות ודרמה. פרסומו מהווה פריצת דרך ספרותית וחברתית והוא משרטט מפת דיוקן חדשה של קשת יוצרים מהמגזרים הדתיים והחרדיים בארץ, יוצרים שאינם נמנים עם המיינסטרים הספרותי הקבוע ושהשקפתם אינה מיוצגת לרוב בבמות השונות. "בואו נחליף מבט ופשוט נתאהב", כותבת העורכת-האורחת של החוברת החרדית, המשוררת והמרצה לקולנוע מרלין וניג.

בין המשתתפים: חנה קרמר, רענן זיו, יעל אבן, הניה וייס, יעל בן –יוסף, אהובה כהן, מתניה מאלי, ועוד משוררים, מספרים ומסאים הכותבים מתוך העולם החרדי ומפתיעים באיכות כתיבתם. התופעה הבולטת ביותר ביצירותיהם, לבד מאמונתם הדתית, כמובן, היא תחושת השחרור והאותנטיות שקורנת ממנה, תחושה הניכרת בין השאר בחשיפת הקונפליקטים וחיבוטי הנפש, שהיו נעלמים, כביכול, עד כה מעיני המתבונן מן הצד, וזאת בניגוד לדימוי של ה"אחר", ה"גלותי" המרתיע בזרותו, שנוצר בשיח הציבורי בהשפעת הרטוריקה הפוליטית, הכורכת את כל ה"חרדים" בחבילה אחת, עטופה בציניות או בעיוורון, או בשניהם. יוצרי ויוצרות הספרות האמונית הזאת הם אמנים ששפתם עשירה, מעוגנת במקורות, אם כי ה"מילון" של היומיום שלהם אינו שונה מן ה"מילון" של הישראלים שמחוץ למעגלותיהם.

**גג | פנים חדשות בספרות החרדית בישראל | 126 עמ' | מחיר: 40 ₪**

**ניתן להשיג בחנויות הספרים המובחרות**

איגוד הסופרים הכללי בישראל מייצג את הסופרים הכותבים בישראל בכל השפות, מקדם את מעמדם ומגיש סיוע פרופסיונלי ומשפטי. איגוד כללי הפועל לקירוב לבבות בין סופרים בני תרבויות שונות הכותבים בשפות שונות.

**איגוד הסופרים הכללי בישראל | קרליבך 11 ת"א | ת.ד 23033**

**טל 036950019 | פקס 036950012 |**  igudil@netvision.net.il

לפרטים נוספים:

--

